Erste esterreichische Wir-Identitäten san bereits im Friamittloiter entstånden. Zua da Zeid vo da Hobsburgermonarchie, hod se de kollektiave Identifikazion hauptsächlich auf d' Dynastie beziahungsweis auf'n Monarch sowia auf kuituröe Eingschoften, de ois deitsch empfunden worn san, konzentrird. In dem Zåmmhång siagt da Bruckmüller Ernst an Åsotz fyr d' Entwicklung vo "zwaa deitsche Nazionen".[35] Des Dilemma hod noch'm Zåmmbruch vo da Monarchie schliasslich zu aner "fundamentaln kollektiavm Identitätskrise" gfyrd[36], de aa ois Midgrund fyrs Scheitern vo da Ersten Republik vastånden werd und de schliasslich aa zum Åschluss ans Deitsche Reich gfyrd hod.